Vykonávací projekt 2003

Názov:

Stála konferencia 
„Slovenská republika a zahraniční Slováci 2003“

Záštita: | Predseda vlády Slovenskej republiky
Organizátor: | Generálny sekretariát pre zahraničných Slovákov
Miesto konania: | Bratislava, Kongresové centrum Hotela Bratislava

Účastníci:

- zahraniční -

delegáti spolkov a organizácií zahraničných    Slovákov, predpokladaná účasť z krajín: 
Česko, Poľsko, Ukrajina, Maďarsko, Rakúsko, Srbsko a Čierna Hora, Chorvátsko, Rumunsko, Nemecko, Taliansko, Švajčiarsko, Veľká Británia, Francúzsko, Belgicko, Holandsko, Dánsko, Švédsko, Nórsko, Fínsko, USA, Kanada, Austrália, Cyprus, Argentína, Brazília, Uruguay, Izrael, JAR

významné osobnosti politického, kultúrneho, vedeckého, mediálneho, hospodárskeho, školského a spoločenského života slovenského zahraničia

- domáci -

zástupcovia ústredných orgánov štátnej správy:
NR SR, MZV SR, MK SR, MŠ SR, MV SR, MH SR, MS SR, Úradu vlády

predstavitelia cirkví, inštitúcií a organizácií zaoberajúcich sa  krajanskou problematikou

	

Sprievodné podujatia

a/ tlačová konferencia po skončení Stálej konferencie
b/ účasť na galaprograme Dní zahraničných Slovákov v Slovenskej republike
c/ spoločná návšteva areálu hradu Červený Kameň
d/ tradičné stretnutie pri základnom kameni Pamätníka slovenského vysťahovalectva
e/ stretnutie s predsedom Bratislavského samosprávneho kraja

Program stálej konferencie

4. júl 2003

08.00 – 09.00 hod. -	Prezentácia účastníkov

	  09.00 hod. -		Slávnostný príhovor predsedu vlády Slovenskej republiky
Otvorenie konferencie
Príhovory predstaviteľov štátu, ústredných orgánov štátnej správy, cirkví, inštitúcií a organizácií
10.30 – 12.00 hod. -	Rokovanie delegátov krajanských spolkov a organizácií 
I. blok – Súčasnosť a budúcnosť slovenskej kultúry a školstva v zahraničí

12.00 – 13.00 hod. -	Obedňajšia prestávka

13.00 – 14.30 hod. - 	Rokovanie delegátov krajanských spolkov a organizácií
II. blok – Úlohy a význam krajanských médií a informačných centier

14.30 – 15.00 hod. - 	Prestávka

15.00 – 16.30 hod. - 	Rokovanie delegátov krajanských spolkov a organizácií 
III. blok – Vzájomné vzťahy a spolupráca Slovenskej republiky a zahraničných Slovákov
16.30 – 17.00 hod. -	Závery  - Vyhlásenie Stálej konferencie
17.00 – 18.00 hod. -	Tlačová konferencia

19.30 – 21.30 hod. - 	Galaprogram Dní zahraničných Slovákov v Slovenskej republike

Program sprievodných podujatí

5. júla 2003
Pamätný deň zahraničných Slovákov v Slovenskej republike

09.00 – 10.00 hod. - 	presun na Červený Kameň
10.00 – 12.00 hod. - 	prehliadka areálu hradu a vystúpenie krajanských súborov
12.00 – 13.00 hod. - 	obed

16.30 – 17.30 hod. - 	Stretnutie pri základnom kameni Pamätníka slovenského vysťahovalectva v Bratislave-Petržalke
18.00 – 21.00 hod. - 	Slávnostný záver Dní zahraničných Slovákov v Slovenskej republike

Odborné zameranie konferencie

	Hlavným cieľom Stálej konferencie Slovenská republika a zahraniční Slováci 2003 je prerokovať so zástupcami krajanských komunít priority pomoci Slovenskej republiky jej zahraničnej menšine, ako aj vytýčiť ciele vzájomne prospešnej spolupráce. Rokovanie navrhujeme preto rozčleniť do troch základných blokov:

I.	Súčasnosť a budúcnosť slovenskej kultúry a školstva v zahraničí

Blok vytvoria príspevky účastníkov analyzujúce stav zachovania slovenskej národnej a kultúrnej identity v jednotlivých krajinách. Zhodnotia doterajšie formy a efektívnosť pomoci Slovenskej republiky v oblasti školstva, kultúrneho dedičstva a materinského jazyka, rozvoja slovenskej literatúry v zahraničí, vede, umení, športe, ale i cirkevnom živote. Načrtnú hlavné smery rozvoja v oblasti školstva a kultúry v horizonte niekoľkých rokov a sformulujú potreby pomoci vo vytýčených prioritných oblastiach. 

II.	Úlohy a význam krajanských médií a informačných centier

Blok nadviaže na stretnutie slovenských novinárov zo zahraničia, ktoré sa uskutočnilo v rámci stálej konferencie v roku 2000. Zhodnotí uplatnenie záverov a odporúčaní z predchádzajúceho spoločného podujatia a zmeny v stave a postavení krajanských médií a infocentier za ostatné tri roky. Príspevky sa predovšetkým sústredia na analýzu dvojjedinej úlohy oboch informačných fenoménov – zabezpečovať informačný tok v rámci danej slovenskej komunity a zároveň vytvoriť informačnú diaľnicu medzi krajinou svojho pôsobenia a Slovenskou republikou.

III.	Vzájomné vzťahy a spolupráca Slovenskej republiky a zahraničných Slovákov

Blok zhrnie poznatky a praktické skúsenosti krajanov z doterajšieho systému zabezpečenia vzťahov Slovenska k zahraničným Slovákom. Delegáti sa vyjadria k platným i pripravovaným  právnym normám v oblasti zabezpečenia vzťahov SR k zahraničným Slovákom, k spolupráci medzi slovenskými hospodárskymi a obchodnými subjektmi a podnikateľskými subjektmi v krajine ich pôsobenia i ku konkrétnym  možnostiam vlastného prispenia k začleneniu Slovenska do euroatlantických štruktúr a k rozvoju bilaterálnych vzťahov Slovenskej republiky. Príspevky  delegátov zhodnotia  prínos a efektivitu materiálnej pomoci zo Slovenska, ako aj grantový systém dotácií  z prostriedkov Úradu vlády SR a Ministerstva kultúry SR. Sformulujú základné postuláty pre Program komplexnej starostlivosti o zahraničných Slovákov. 

Návrh rozpočtu

Ubytovanie | 205.000,-
Prenájmy | 17.000,-
Strava | 102.000,-
Doprava | 16.000,-
Drobná tlač a kancelárske potreby | 10.000,-
SÚČET: | 350.000,-

Náklady na cestovné z domovských krajín do SR a späť si účastníci konferencie hradia z vlastných zdrojov.